สวัสดีครับ ขอแจ้งเรื่องคนขายไก่ย่างควันโขมงในเขตที่พักอาศัยอาคารตลาดท่าดินแดง ซอยท่าดินแดง 13 บ้านคนขายไก่อยู่ห้อง 108 ชั้นล่างครับ โดยพฤติกรรมคือชอบย่างไก่ขายช่วงเวลาบ่าย 2 โมงเป็นต้นบางครั้งก็มาย่างใกล้ๆที่พักทำให้กลิ่นควันรบกวนเข้าไปถึงในห้องนอน ชั้น2 และชั้นล่างของที่พัก แล้วซอยนี้ก็เป็นซอยตันอากาศก็ไม่ได้ถ่ายเทสะดวกอยู่แล้ว ซึ่งในบ้านผมมีทั้งคนแก่ แมว และ คนที่เป็นภูมิแพ้อยู่ ทำให้ได้รับผลกระทบจากการหายใจด้วยควันย่างไก่เต็มๆ ทั้งนี้ทางเราเคยได้ไปพูดคุยดีๆแล้วกับผู้ชายคนที่ย่างไก่ เพราะก่อนหน้านั้นเขาย่างไก่หน้าบ้านตัวเองซึ่งอยู่ติดกับเราเลยทำให้โดนเต็มๆ และหลังจากพูดคุยเขาได้มีการขยับให้                                  แต่ว่าเขาก็ได้ไปย่างถัดจากที่เดิม           ประมาณ3ห้องซึ่งควันก็มารบกวนอยู่ดี จุดสังเกตคือปกติเขาจะชอบย่างไก่หน้าทางเข้าอาคารซึ่งก็รบกวนอยู่แล้ว แต่จะมาย่างไก่ในซอยด้านหลังที่กระทบกับบ้านผม เวลาที่พวกเขาหยุดแต่มีคนมาสั่งแล้วย่างตามออเดอร์                                                    และจากพฤติกรรมอื่นๆที่เคยทำเช่นชอบเปิดเพลงเสียงดัง ร้องคาราโอเกะเสียงดังถึงเที่ยงคืน ขายน้ำฝาเทาฝาแดง (ซึ่งดูมีพิรุธไม่รู้ว่าน้ำอะไร) ขายน้ำกระท่อม แล้วมีคนเดินมาซื้อเรื่อยๆซึ่งบางครั้งก็มายืนรบกวนบริเวณหน้าบ้านทำให้เข้าบ้านไม่สะดวก วางร่มกันฝนเพื่อตัวผู้หญิงจะได้ยืนหมักไก่แล้วฝนตกผ่านร่มเขาเข้าไปในหลังที่พักอาศัยของบ้านอื่นๆอีก แล้วพอไปพูดด้วยบางครั้งตัวผู้หญิงที่เป็นเมียของคนย่างไก่ ก็มักมีกิริยาอาการนักเลงๆ (เพราะดูมีพวกเยอะชอบเข้ามานั่งท้ายซอยตอนมืดๆ)มีความก้าวร้าวพูดจาหยาบคายเสียงดังไม่พอใจและไม่เกรงกลัวอย่างเห็นได้ชัดพร้อมกับท้าทายให้เอาหลักฐานและตำรวจมาได้เลย และมีปากเสียงทะเลาะกับผู้อาศัยหลายรายบริเวณรอบๆหลายครั้งแล้ว ดูแล้วเป็นคนที่ขาดจิตสำนึกที่ดีและขาดจิตสาธารณะเป็นอย่างมากจึงอยากให้เจ้าหน้าที่รัฐเข้ามาจัดการ และควบคุมดูแลด้วยครับ